Taksonomi Bloom

Tojjhuwân panḍiḍighân èbâgi dhâddhi tello' bidang, èngghi panèka:

 Domain Kognitif, sè èssè kalakowan-kalakowan sè nekkanaghi ḍâ' aspek intelektual, akadhi pangataowan, pangartèyan, bân kamampowan mèkkèr.
 Domain Afektif, panèka nganḍung kalakowan sè nekkanaghi aspek-aspek rassa bân emosi, akadhi pangaterro, sèkap, apresiasi, bân cara panyasowayanna abâ' dhibi'na.
 Domain Psikomotor, nganḍung kalakowan sè nekkanaghi aspek-aspek kamampowan motorik akadhi tolèsan kalabân tanang, ngetik, alangnguy, bân ngoperasiaghi messin.

Pan-bârâmpan istilah laèn sè jhughân aghâmbhârraghi hal sè paḍâ sareng tello' domain panèka tamaso' akadhi sè ènyata'aghi sareng Ki Hajar Dewantoro, kreativitas, rassa, bân maksoḍ. salaèn ghânèka, bâḍâ jhughân istilah akadhi penalaran, panghayatan, bân pangamalan.

 Domain Kognitif 
Bloom abâgi domain kognitif dhâddhi ennem ondhâghân. Domain panèka aropa'aghi ḍuwâ' bâgiyân: sè kapèng sèttong panèka Pangataowan (bhângsa 1) bân sè kaḍuwâ' panèka Kemampowan bân Katerampilan Intelektual (bângsa 2-6).

 Pangataowan 
Èssè kamampowan ka'angghuy ngaonèng bân èngèt istilah, definisi, kabhânḍerrân, ide, pola, orotan, metodologi, prinsip dhâsar, bân salaènna. Ondhâghân panèka sè palèng rèndâ namong aropa'aghi prasyarat ka'angghuy ondhâghân samarèna. È ondhâghân panèka, morèd ajâwâb partanya'an sè èdhâsarraghi ḍâri apalan malolo. Contona, bâkto èsoro ajellassaghi manajemen kualitas, orèng è bâḍâ neng ondhâghân panèka bisa ajellassaghi kalabân jhârna' definisi kualitas, karakteristik produk kualitas, bân standar kualitas minimum ghâbây produk.

 Sombher